**Ужыванне і правапіс часціц *не*, *ні***

Ужыванне часціц ***не*** і ***ні*** абумоўлена іх значэннем.

Ужыванне часціцы ***не***

|  |  |  |
| --- | --- | --- |
| Значэнні часціцы ***не*** | Калі ўжываецца | Прыклады  |
| Адмаўленне  | Калі знаходзіцца пры выказніку | *З касою пагоды не чакаюць.**Служба не дружба.**Гэта не чорны колер.* |
| Сцвярджэнне  | ***Не*** + магчы + ***не*** + інфінітыў | *З усім гэтым я не* ***мог*** *не* ***пагадзіцца****.**Я не* ***мог*** *не* ***сказаць*** *вам гэта.* |
| У рытарычных сказах\* | *Каму не вядома імя асветніка Францыска Скарыны?**Дзе ж я мог не заехаць?* |

\* Рытарычным называецца пытальны сказ, які не патрабуе адказу: *Як не любіць саронку тую, дзе я нарадзілася, расла?*

Ужыванне часціцы ***ні***

|  |  |  |
| --- | --- | --- |
| Значэнне часціцы ***ні*** | Калі ўжываецца | Прыклады |
| **Узмацненне** адмаўлення | ***Не (няма, нельга, няможна) + ні*** | ***Нельга*** *спыніцца* ***ні*** *на хвіліну.**На вуліцы* ***ні*** *душы (маецца на ўвазе* ***няма*** *ні душы).* |
| **Узмацненне** сцвярджэння | Што (б) ні, хто (б) ні, як (бы) ні, куды (б) ні, дзе (б) ні і пад. | ***Дзе ні*** *пойдзеш, песні кружаць роем.****Куды ні*** *глянь, усё бялютка.* |
| Значэнне злучніка ў адмоўным сказе | Можна замяніць злучнікам ***і*** | *Я* ***ні*** *ў жыцці,* ***ні*** *ў людзях не зняверыўся (****і*** *ў жыцці,* ***і*** *ў людзях).* |
| Няўпэўненасць  | Ва ўстойлівых выразах (фразеалагізмах) | *Ні хаты ні лапаты, ні складу ні ладу, ні жывы ні мёртвы і пад.* |

**Адрознівайце**: ***не раз (многа раз, часта) – ні разу (ніколі); не адзін (многа) – ні адзін (ніхто)***: ні адзін не ведаў – не адзін ведаў, ні адзін не прыйшоў – не адзін прыйшоў; ні разу не бачыў – не раз бачыў, ні разу не гаварыў – не раз гаварыў.

**Устаўце патрэбную часціцу (*не* або *ні*):**

У сэрцы … было ўжо месца … любасці, … захапленню, … радасці.
Я … разу … быў у Маскве.
Як тут … сказаць!
На небе … хмурынкі.
Амаль усё, за што б … браўся хлопец, давалася яму лёгка.
Я … мог … заехаць да вас.
… раз мне даводзілася быць у гэтых месцах, але я … разу … бачыў мядзведзя, хоць ён тут і водзіцца.

Часціца ***не*** з рознымі словамі (часцінамі мовы) можа пісацца разам або асобна.

|  |
| --- |
|  ***Не* (як прыстаўка) пішацца разам** |
| Са словамі,якія без ***не*** не ўжываюцца | *Непагадзь, неабсяжны, нездаровіцца, незабыўны, ненавідзячы, неўпрыцям* |
| Калі ***не*** ўтварае новыя словы з супрацьлеглым значэннем, якія звычайна можна замяніць сінонімам без прыстаўкі ***не*** | *Непрыяцель (вораг)**Невялікі (малы)**Неглыбока (мелка)* |
| З поўнымі дзеепрыметнікамі, пры якіх няма залежных слоў | *Нескошаная трава, непрывезеныя дровы, непрачытаны твор* |
| З няпэўнымі займеннікамі і прыслоўямі | *Нехта, нешта, нейкі;**Недзе, некалі, некуды, неяк* |
| У словах з прыстаўкай ***неда-,*** якая абазначае неадпаведнасць патрэбнай норме, непаўнату дзеяння | *Недасол, недаацэнка, недагаворваць, недачуць, недабачыць, недавыканаць* |
| У канструкцыях са словамі ***вельмі, надта, выключна, часткова, цалкам, поўнасцю, у вышэйшай ступені, амаль, зусім*** са значэннем ступені якасці | *Вельмі няўдалы, надта непрыгожа, цалкам нязгодны, амаль нявысветлены, зусім незразумелы* |
|  **Часціца *не* пішацца асобна** |
| З дзеясловамі, дзеепрыслоўямі і кароткімі дзеепрыметнікамі | *Не ведаў, не мог, не быў;**Не прачытаўшы, не сказаўшы, не ведаючы;**Трава не скошана, дровы не прывезены* |
| Калі ёсць супрацьпастаўленне | *Не прыяцель, а проста знаёмы;**Не гарачая, а толькі цёплая вада;**Не далёка, а блізка* |
| З поўнымі дзеепрыметнікамі, пры якіх ёсць залежнае слова | *Не скошаная ( кім?) касцамі трава, не прывезеныя (калі?) своечасова дровы.* |
| З формамі вышэйшай ступені параўнання прыметнікаў і прыслоўяў | *Не раней чым заўтра**Не горшы за яго**Не больш як кіламетр* |
| Калі ўваходзіць у склад узмацняльных адмоўяў ***далёка не, зусім не, ніколькі не, нічуць не*** | *Адказ далёка не бліскучы**Нічуць не цяжкі**Ніколькі не складана* |
| Са словамі ***не трэба, не варта, не толькі, не супраць, не шкада*** |

Часціца ***ні*** пішацца разам:

З адмоўнымі займеннікамі і прыслоўямі: *ніхто, нішто, нічый, нідзе, ніяк, нікуды, ніколькі* і інш. Але: ***ні ў каго, ні з чым***, ***ні з якім.***

Са словамі, якія без ***ні*** не ўжаваюцца: *нішчымны, нікчэмны, ніводны, ніводзін, ніякавата, ніштаваты.*

Ва ўсіх іншых выпадках часціца ***ні*** пішацца **асобна**.

**Устаўце часціцу *не* або *ні***

ніколі … бачаны горад
… ўсыпаны ружамі шлях
… ходжаная сцежка
намі … растрачана
пішуцца … зменна
апанавала … смеласць
расказвала пра … шчасце
… даючы спакою
чакаць з … цярплівасцю
… водзін чалавек
… дамалочанае жыта
пайшоў … ахвотна
… дзе … колі … быў
… сумнае, а вясёлае жыццё
далёка … просты чалавек
… з кім … сустракаўся
… разумеючы нічога
… колькі … складаны
… гледзячы на мароз
… адзін … дапамог
… колі … забываў
… разумнейшы за мяне
… хавацца … за чые плечы
… пражытае жыццё
… разу … прапусціў
… пазней чым заўтра
…. хочучы нічога
… супраць паездкі

**Выканайце тэст**

1. **Адзначце сказы, у якіх *не* пішацца асобна:**
2. На стале яшчэ ўсё ляжала (не) прачытаная Насцяй кніга.
3. Ты душны, свет, і сто разоў дзівосны. І (не) спазнаны – тысячу разоў!
4. Дубы і сосны, (не) умеючы клясціся, заўсёды маўкліва прымалі бой.
5. Няма каму пажаліцца на бессань, на (не) пагоду ў свеце і душы.
6. **Адзначце пропускі, дзе пішацца *ні:***

Булён быў н1… смачны, бо ў мяне н2… было н3... солі, н4… мяса, н5… круп.

1. **Адзначце словазлучэнні са словамі, якія з *не* пішуцца разам:**
2. (не) крануты сякерай лес
3. да крамы (не) далёка
4. істотны (не) дахоп
5. не (такі) смелы
6. (не) абдымны прастор
7. **Адзначце словазлучэнні са словамі, якія з *не* пішуцца асобна:**
8. (не) распрацаваны план
9. крочылі (не) спяшаючыся
10. далёка (не) горшы гаспадар
11. (не)вялікія турботы
12. **Адзначце словазлучэнні са совамі, якія без прыстаўкі *не- (ня-)* не ўжываюцца:**
13. неабмежаваны час
14. нясцерпна баліць
15. неабудны сон
16. нябеленыя сцены
17. нехаця адказаць
18. **Адзначце словы, якія ніколі не могуць пісацца з *не* разам**
19. (не) далёка
20. (не) праўда
21. (не) шкада
22. (не) варта
23. (не) супраць

Паводле С. І. Цыбульскай “Інтэнсіўны курс падрыхтоўкі да тэсціравання і экзамену. Беларуская мова.”